**Epicentru**

*GeorgeH*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pământul moare încet.

meduze se strâng pe-un cer înstelat,

însetat de otravă

și regrete.

se simte irelevant

deși toți îl cred un zeu

in universul pe care l-a creat.

înlănțuit de-un sacou

el zâmbește-n conferințe,

își recită în fiecare zi aceleși discurs

și așteaptă să apună

speranțele

ca măcar să simtă gustul siguranței.

-------------------------------------------

în lipsa razelor de luna

își luminează visele c-o veioza

furată din somnul său de veci.

o prinde de păr

și

tragic trage de trăgaciul

care a fost îndreptat

înspre îngerul său.

acum se scurge în mâinile sale

tot timpul pe care l-a pierdut vreodată,

dar nu regretă

căci el știe cel mai bine că timpu-i relativ.

--------------------------------------------

trăiește-n propria-i celulă.

își încântă zilnic colegul

cu frumosul sunet al zgârieturilor în pereți.

e fericit.

nu mai e singur.

râde în fiecare zi

și nu uită niciodată să se roage

la propria-i divinitate.

în fiecare dimineață umple paharul

cu dorințe, lacrimi și regrete.

după ce termină,

îl aruncă în colegul său,

dar din colegul său iar sar cioburi lucioase

în care-și urmărește zâmbetul tâmp

pe care îl afișează

când iar își dă seama că pe jos iarăși e uscat.

---------------------------------------------

pământul a murit.

a furat stelele și le-a înlocuit cu meduze.

cerul se întuneca,

iar el,

urmărind filele vieții sale,

se întinde în pat.

îmbibat cu miros de praf de pușcă,

se afundă în siguranța singurătății.